দক্ষিণ, দক্ষিণ-পূর্ব এশিয়ায় মাদক উৎপাদন নতুন কিছু নয়। যীশুখ্রীষ্টের মৃত্যুর ৪০০ বৎসর পর আরব বনিকদের হাতধরেই উপমহাদেশের এই অংশে মাদকের আর্বিভাব হয়। ১৮০০ সালের দিকে এসে বৃটিশ- ইন্ডিয়ার সবচেয়ে বড় অর্থকরী ফসল হয়ে দাঁড়ায় আফিম চাষ। ফলে সমগ্র এশিয়ার বড় বড় শহরগুলোতে হেরোইন আসক্তদের উৎপাত আশংকাজনক হারে বাড়তে থাকে। ফলে দেরীতে হলেও টনক নড়ে সরকারগুলোর। ২০ শতকের দ্বিতীয় অর্ধে এসে সরকার সমূহ মাদকাসক্ত উৎপাদন এবং মাদক চোরাচালানের উপর কড়াকড়ি শুরু করে। ফলে প্রায় বন্ধ হয়ে যায় আফিম চাষ এবং হেরোইন উৎপাদন। বন্ধ হয়ে যায় বার্মা থেকে থাইল্যান্ডে হেরোইন পাচার। কিন্তু মাদক উৎপাদক ও চোরাকারবারীরা ইতিমধ্যে অন্যরকম মাদক উৎপাদন ও পাচারে মনোনিবেশ করে। আর তারই ফল আজকের “ইয়াবা”। ১৯৯০ সালের দিকে এসে চীন তার প্রতিবেশী দক্ষিণ পূর্ব এশিয়ার দেশগুলির সহিত সড়ক ও রেল যোগাযোগ বাড়িয়ে উন্নততর করে এবং আঞ্চলিক উন্নয়নের স্বার্থে বর্ডার, কাষ্টমসহ বিভিন্ন সংস্থা এপার ওপার যাতায়াতে নমনীয় অবস্থান নেয়। ফলে বিষয়টি মাদক পাচারকারীদের জন্যও সুফল বয়ে আনে। তারা বিভিন্ন দেশে সহজে অবাধে যাতাযাতের সুযোগ পায়। অন্যদিকে বার্মার জান্তা সরকার সংখ্যালঘু সশস্ত্র জঙ্গী গ্র“প The United Wa state Army (UWSA)এর সহিত যুদ্ধ বিরতী চুক্তি করে, যাদের প্রায় ২০ হাজার প্রশিক্ষণপ্রাপ্ত সৈন্য রয়েছে। UWSA এই চুক্তির বিনিময়ে অবৈধ মাদক ইয়াবা তৈরীর অবাধ সুযোগ পায়। ফলে বার্মার সহিত থাই ও চাইনিজ বর্ডারে গড়ে উঠে শত শত ইয়াবা তৈরির ল্যাবরেটরী। যেখানে প্রতিদিন তৈরী হচ্ছে কোটি কোটি ইয়াবা। বলা হয়ে থাকে টডঝঅ-ই একমাত্র সশস্ত্র মাদক উৎপাদক ও পাচারকারী বর্তমান বিশ্বে। এভাবে করে ইয়াবা সমগ্র পূর্ব এশিয়া, বাংলাদেশসহ সারা বিশ্বে দ্রুত ছড়িয়ে পড়ছে। থাইল্যান্ডের থাক্সিন সিনাওয়াত্রা সরকার ইয়াবাকে দেশটির উন্নয়নের সবচেয়ে বড় বাঁধা হিসেবে চিহ্নিত করতে বাধ্য হয় এবং ব্যবস্থা হিসেবে অত্যন্ত কঠোর “ক্রস ফায়ার” এর কার্যক্রম হাতে নেয়। থাইল্যান্ডমুখী ইয়াবার চালান বন্ধ করতে থাই সৈন্যরা বেশ কয়েকবার সীমান্ত অতিক্রম করে বার্মায় ঢুকে অপারেশন পরিচালনা করে। এতে করে থাই মুখী ইয়াবার চালান দিক পরিবর্তন করে বাংলাদেশমুখী হয়। গ্রাস করে পুরো বাংলাদেশকে। কথিত আছে হিটলার তার সৈন্যদের চাঙ্গা ও সতেজ রাখতে ইয়াবা আবিষ্কারের নির্দেশ দেন তার বিজ্ঞানীদের। এর পূর্বে ১৯১৯ সালে জাপানীরা ঔষধ হিসেবে ইয়াবা তৈরীর পরিকল্পনা করে। মূলতঃ জীবন বাঁচানোর লক্ষ্যে তাদের এই আবিষ্কার। ১৯৪৫ পরবর্তী সময়ে সাম্রাজ্যবাদীদের হাত থেকে একটির পর একটি উপনিবেশ স্বাধীন হতে থাকে। নিজেদের হতাশা ভূলতে বুর্জোয়া সেনারা ইয়াবার প্রতি ঝুঁকে পড়ে। ১৯৭০ সালে ইয়াবা থাইল্যান্ডে ঔষধ হিসেবে ব্যবহৃত হত। বিড়ি, সিগারেটের মতোই বিভিন্ন দোকানে ইয়াবা পাওয়া যেত। ৩-৪ বৎসরের মধ্যেই কাল হয়ে দাঁড়ায় এই ঔষুধ। নিষিদ্ধ ঘোষণা করতে বাধ্য হয় থাই সরকার। তৎকালীন সময়ে সমাজের সকলস্থর ইয়াবায় আক্রান্ত হয়ে পড়ে। ব্যাংকক রিচার্স সেন্টারের মতে থাইল্যান্ডে বাৎসরিক দুই বিলিয়ন ইউ এস ডলার চলে যায় ইয়াবা খাতে। এমনকি এক পর্যায়ে থাইল্যান্ডের মোট বৌদ্ধ ভিক্ষুদের শতকরা ১০ ভাগ ভিক্ষু ইয়াবায় আসক্ত হয়ে পড়ে।